stanford-oval/wikipedia huggingface dataset:
Akadimían metroasema
Aiheesta muualla

Kuvia tai muita tiedostoja aiheesta Akadimían metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Airsoft-kuulat

Muovisia 6 mm:n 0,12 gramman airsoft-kuulia.
Airsoft-kuulat ovat airsoft-aseiden ammuksina käytettäviä, yleensä halkaisijaltaan 6 mm:n kokoisia. Kuulia on saatavilla 0,12 , 0,20 ,  0,23 , 0,25 , 0,28 ja 0,43 gramman painoisina. Lisäksi on saatavilla maatuvia, maatumattomia ja pimeässä hohtavia kuulia. Kuulien valintaan vaikuttaa se, että kuinka tehokkaalla aseella niitä halutaan käyttää.
Aiheesta muualla

http://fi.airsoft.wikia.com/wiki/Kuula
1830m

| 1830m AKB48 |
| --- | --- | --- |

Studioalbumin tiedot
 Julkaistu: 15. elokuuta 2012
 Formaatti: CD
 Tuottaja(t): Yasushi Akimoto
 Tyylilaji: J-pop
 Levy-yhtiö: King
AKB48:n muut julkaisut
| Koko ni Ita Koto 2011 | 1830m 2012 | Tsugi no Ashiato 2014 |
Singlet albumilta 1830m
 ”Sakura no Ki ni Narō” Julkaistu: 16. helmikuuta 2011  ”Everyday, Katyusha” Julkaistu: 25. toukokuuta 2011  ”Flying Get” Julkaistu: 24. elokuuta 2011  ”Kaze wa Fuiteiru” Julkaistu: 26. lokakuuta 2011  ”Ue kara Mariko” Julkaistu: 7. joulukuuta 2011  ”Give Me Five!” Julkaistu: 15. helmikuuta 2012
1830m on AKB48:n neljäs albumi, joka julkaistiin 15. elokuuta 2012. Albumin nimi 1830m ilmaisee matkaa AKB48:n teatterilta Akihabarasta Tokyo Domelle
Kappalelista > Levy 1

First Rabbit (ファースト・ラビット) – 4.49
Ōgon Center (黄金センター) – 3.50
Miniskirt no Yōsei (ミニスカートの妖精) – 3.59
Ue kara Mariko (上からマリコ) – 4.39
Anti (アンチ) – 4.11
Lemon no Toshigoro (檸檬の年頃) – 4.00
Ren'ai Sōsenkyo (恋愛総選挙) – 3.32
Yasai Uranai (野菜占い) – 3.51
Everyday, Katyusha (Everyday、カチューシャ) – 5.14
Hashire! Penguin (走れ!ペンギン) – 4.04
Romance Kakurenbo (ロマンスかくれんぼ) – 3.25
Tsubomitachi (蕾たち) – 3.43
Jung ya Freud no Baai (ユングやフロイトの場合) – 4.29
Flying Get (フライングゲット) – 4.16
Kaze wa Fuiteiru (風は吹いている) – 3.42
Sakura no Ki ni Narō (桜の木になろう) – 5.31
Give Me Five! – 5.00
Kappalelista > Levy 2

Hate – 3.06
Plastic no Kuchibiru (プラスティックの唇) – 4.10
Omoide no Hotondo (思い出のほとんど) – 6.43
Iede no Yoru (家出の夜) – 4.51
Scandalous ni Ikō (スキャンダラスに行こう) – 3.24
Nō Kan (ノーカン) – 4.20
Abogado Ja nē Shi... (アボガドじゃね〜し･･･) – 4.00
Chokkaku Sunshine (直角Sunshine) – 3.59
Bokutachi wa Ima Hanashiau Beki Nan Da (僕たちは 今 話し合うべきなんだ) – 4.24
Sakuranbo to Kodoku (さくらんぼと孤独) – 4.40
Daiji na Jikan (大事な時間) – 3.57
Itsuka Mita Umi no Soko (いつか見た海の底)
Gū Gū Onaka (ぐ〜ぐ〜おなか) – 4.03
Yasashisa no Chizu (やさしさの地図) – 4.28
Itterasshai (行ってらっしゃい) – 5.29
Aozora yo Sabishikunai Ka? (青空よ 寂しくないか?)
Sakura no Hanabiratachi (Atsuko Maeda Solo Ver.) (桜の花びら〜前田敦子 solo ver.〜) – 5.24
Aker (Oslo)

Kristianian kartta vuodelta 1886 näyttää kaupungin rajan Akeria vastaan.
Aker on entinen Oslon kaupunkia ympäröinyt kunta. Se perustettiin vuonna 1837 ja siitä liitettiin viidesti osia Osloon, ennen kuin koko kunta yhdistyi siihen vuonna 1948. Yhdistymishetkellä Akerin pinta-ala oli 437 neliökilometriä ja asukasluku 143 163.
Entinen Akerin kunnantalo Oslon Trondheimsveienin varrella.
Adrienne (Ruotsin prinsessa)

| Prinsessa Adrienne |
| --- | --- |
 Blekingen herttuatar
Syntynyt:  9. maaliskuuta 2018 (ikä 6) Danderydin kunta, Ruotsi
Koko nimi:  Adrienne Josephine Alice
Suku:  Bernadotte
Isä:  Christopher O’Neill
Äiti:  Prinsessa Madeleine
Prinsessa Adrienne, Blekingen herttuatar (Adrienne Josephine Alice Bernadotte; s. 9. maaliskuuta 2018) on  Ruotsin prinsessa Madeleinen ja Christopher O’Neillin kolmas lapsi. Hän on kruununperimysjärjestyksessä kymmenentenä.
Kuningas Kaarle XVI Kustaa päätti syksyllä 2019, että prinsessa Adriennella ja hänen sisaruksillaan prinsessa Leonorella ja prinssi Nicolaksella ei ole enää kuninkaalliseen perheeseen kuuluvia oikeuksia, eivätkä he tulevaisuudessa osallistu hovin edustustehtäviin. Heille jo aiemmin myönnetyt herttuattarien ja herttuan tittelit kuitenkin säilyvät.
Elämä > Syntymä

Prinsessa Adrienne syntyi 9. maaliskuuta 2018 kello 00.41 Danderydin sairaalassa. Hän painoi 3465 grammaa ja oli 50 cm pitkä. Kello 12 samana päivänä Ruotsin puolustusvoimat ampui Tukholman Skeppsholmenista, Bodenista, Karlskronasta, Göteborgista ja Harnösandista 21 kunnialaukausta. kuningas Kaarle XVI Kustaa ilmoitti prinsessan nimen 12. maaliskuuta herttuakunnan linnassa pidetyssä konseljissa. Adrienne on ensimmäinen kuninkaallinen, jonka herttuakunta Blekinge on ollut. Myöhemmin samana päivänä Tukholman linnankirkossa pidettiin prinsessan kunniaksi Te Deum -kiitosjumalanpalvelus, johon osallistuivat lähinten perheenjäsenten lisäksi Ruotsin eduskunnan edustajat.
Elämä > Nimi

Nimellä Adrienne ei ole tiettävästi historiallista merkistystä prinsessa Madeleinen tai Chistopher O'Neillin suvuissa. Prinsessan toinen nimi Josephine annettiin hänen isänisänäitinsä Josephine Cesarion mukaan ja se on myös yksi prinsessa Madeleinen etunimistä. Nimi Alice annettiin hänen äidinäidinäitinsä Alice Sommerlathin mukaan.
Elämä > Kaste

Arkkipiispa Antje Jackelén kastoi prinsessan 8. kesäkuuta 2018 Drottningholmin linnankirkossa, jossa hänen isosisaruksensakin oli kastettu. Kastetilaisuudessa avustivat ylihovisaarnaaja Johan Dalman ja kuninkaallisen hoviseurakunnan pastori Michael Bjerkhagen. Prinsessa Adriennen kummeja ovat hänen serkkunsa Anouska d'Abo ja hänen vanhempiensa ystävät Coralie Charriol Paul, Nader Panahpour, Gustav Thott, Charlotte Kreuger Cederlund ja Natalie Werner. Kastetilaisuuden jälkeen Skeppsholmenissa ja Drottningholmin linnan ulkopuolella olevasta laivasta HMS Kullenista ammuttiin 21 kunnialaukausta.
Käännös suomeksi
Albania kesäolympialaisissa 2012

Albania osallistui vuoden 2012 olympialaisiin yhdeksänhenkisellä joukkueella. Maa otti osaa viiteen eri urheilulajiin, eikä voittanut yhtäkään mitalia
Albania otti osaa olympialaisiin historiassaan seitsemännen kerran. Ensi kerran se osallistui olympialaisiin vuoden 1972 kisoissa.
Albaniaa edustanut painonnostaja Pulaku Hysen jäi kiinni dopingista.
Käännös suomeksi
Aker Stadion

| Aker Stadion |
| --- | --- |

Rakennuksen tiedot
Sijainti:  Reknes, Molde, Norja
Koordinaatit:  62°44′0″N, 7°8′52.1″E
Rakennustyöt aloitettu:  1997
Avattu:  18. huhtikuuta 1998
Omistaja:  Molde FK
Hoitaja:  Molde FK
Kenttä:  tekonurmi
Aiemmat nimet:  Molde Stadion (1998–2006)
Käyttäjät
 Molde FK (1957–) 
Katsojakapasiteetti
 11 800 
Lisää rakennusartikkeleitaArkkitehtuurin teemasivulla
Aker Stadion on jalkapallostadion Molden kaupungissa Norjassa. Vuonna 1998 avatulla stadionilla on 11 800 istumapaikkaa. Stadion tunnetaan parhaiten Tippeligaenissa pelaavan Molde FK:n kotikenttänä.
Stadion tunnettiin ennen vuotta 2006 nimellä Molde Stadion, kunnes nimioikeudet osti Aker-yhtiö. Sekä Akerin että Molde FK:n omistaa liikemies Kjell Inge Røkke, joka myös maksoi valtaosan stadionin rakennuskuluista.
Stadionin katsojaennätys 13 308 on stadionin avausvuodelta 1998, ottelusta Rosenborgia vastaan. Seuraavana vuonna stadionin kaikki paikat muutettiin UEFA:n säännösten mukaisesti istumapaikoiksi, pienentäen stadionin kokonaiskapasiteettia.
Kentän nurmi vaihdettiin luonnonnurmesta tekonurmeen vuonna 2014.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Abraham Petrelius

Abraham Petrelius (24. elokuuta 1823 Kemijärvi – 30. maaliskuuta 1893 Savonlinna) oli suomalainen värjärimestari ja valtiopäivämies.
Petreliuksen isä oli talollinen, suutari Abraham Petrelius. Hän kävi värjärinoppiin Oulussa ja palveli värjärikisällinä Oulussa, Kuopiossa ja Savonlinnassa, jossa hän toimi värjärimestarina appensa aiemmin omistamassa liikkeessä. Petrelius oli porvarissäädyssä Savonlinnan edustaja valtiopäivillä 1867.
Professori Alfred Petrelius oli Abraham Petreliuksen ja tämän vaimon Josefina Charlotta Lindholmin poika, samoin kuin arkkitehti Albert Petrelius.
Abraham Sutzkever

Abraham Sutzkever vuonna 1950.
Abraham Sutzkever (hepr. ‏אברהם סוצקבר‎; 15. heinäkuuta 1913 Smorgon, Puola – 19. tammikuuta 2010 Tel Aviv, Israel) oli juutalainen runoilija.
Sutzkever syntyi Vilnan lähellä Smorgonissa eli Smarhonissa, silloisessa Puolan kaupungissa, joka nykyisin kuuluu Valko-Venäjään. Hän joutui toisessa maailmansodassa Vilnan gettoon, josta selviydyttyään hän toimi vastarintaliikkeessä.
Sutzkever muutti vuonna 1947 Israeliin Tel Aviviin, jossa hän asui siitä lähtien. Hän perusti jiddišinkielisen aikakauskirjan Die goldene Kejt, Hän oli tunnetuimpia jiddišiksi kirjoittaneita runoilijoita.
Näyttelijä Hadas Kalderon on Sutzkeverin tytär.
Adrián Rodríguez

| Adrián Rodríguez> Henkilötiedot |
| --- | --- |
Koko nimi:  Adrián Rodríguez Moya
Syntynyt: 28. marraskuuta 1988 (ikä 35) Cornellà de Llobregat, Barcelonan maakunta, Espanja
Näyttelijä
Merkittävät roolit:  David ”DVD” Borna   (Serranon perhe)
Aiheesta muualla
IMDb 
Adrián Rodríguez Moya (s. 28. marraskuuta 1988 Cornellà de Llobregat, Barcelonan maakunta, Espanja) on espanjalainen näyttelijä ja laulaja. Hänen merkittävimpiä roolejaan on David (lempinimeltään DVD) televisiosarjassa Serranon perhe.
Rodríguezin isä on nimeltään Antonio ja äiti Ana; hänellä on myös pikkusisko Sara. Hän on laulanut neljävuotiaasta ja rullalautaillut kahdeksanvuotiaasta lähtien.
Rodríguez oli osa yhtyettä Santa Justa Klan (SJK), johon kuuluivat niin ikään Serranon perheessä näytelleet Natalia Sánchez (Teté), Víctor Elías (Guille) ja Andrés de la Cruz (Boliche). Yhtye on kuitenkin jo lopettanut.
Filmografia > Elokuvat

El vuelo del guirre (2007)
Filmografia > Televisio

Serranon perhe (2005–2008)
Física o química (2009–2011)
Chiringuito de Pepe (2014–)
Diskografia

Osana Santa Justa Klan (SJK) -yhtyettä:
S.J.K. (2005)
D.P.M. (2006)
Aiheesta muualla

Adrián Rodríguez Internet Movie Databasessa. (englanniksi)
Akagi (1888)

| Akagi / 赤城 |
| --- | --- |
 Akagi

Aluksen vaiheet
Rakentaja:  Onohama
Kölinlasku:  20. heinäkuuta 1886
Laskettu vesille:  7. elokuuta 1888
Palveluskäyttöön:  20. elokuuta 1890
Loppuvaihe:  romutettu 1953
Tekniset tiedot
Uppouma:  624 t
Pituus:  47 m
Leveys:  8,2 m
Syväys:  2,95 m
Koneteho:  960 ihp
Nopeus:  12 solmua
Miehistöä:  104
Aseistus
Aseistus:  1 × Krupp 8,3″/22 BL -tykki 1 × Krupp 4,7″/25 BL -tykki 2 × konekivääriä
Akagi (jap. 赤城) oli keisarillisen Japanin laivaston vuonna 1888 vesillelaskettu rautarunkoinen kuunaritakiloitu Maya-luokan tykkivene.
Valmistus

Alus tilattiin vuoden 1882 laivasto-ohjelmassa Onohamasta, missä köli laskettiin 20. heinäkuuta 1886. Alus laskettiin vesille 7. elokuuta 1888 ja valmistui 20. elokuuta 1890.
Palvelus

Alus osallistui ensimmäiseen Kiinan–Japanin sotaan partioiden Korean, Dairenin ja Weihaiwein välistä aluetta. Alus osallistui 17. syyskuuta 1894 Jalujoen taisteluun, jossa se suojasi osaston esikunta-aluksena toiminutta aseistettua rahtialusta Saikyōmarua (amiraali Kabeyama Sukenori). Taistelussa aluksen komentosillalle osui Kiinan keisarillisen laivaston risteilijä Laiyuanin ampuma kranaatti, joka surmasi aluksen päällikön. Aluksella sai taistelussa surmansa 11 ja haavoittui 17 miehistönjäsentä.
Alus luokiteltiin 2. luokan tykkiveneeksi 21. maaliskuuta 1898, minkä jälkeen se oli rannikkovesien tutkimus- ja partioaluksena. Boksarikapinan aikana alus liitettiin Takun linnaketta valvovaan osastoon. Venäjän–Japanin sodassa se avusti Port Arthurin piirityksessä. Alus oli 2. toukokuuta 1904 mukana yritettäessä sulkea satamaan vievä väylä, minkä jälkeen se lähetettiin Kwantungin niemimaan länsirannikolle tukemaan tykkitulella Nanshanin taistelua. Alus törmäsi 18. toukokuuta Port Arthurin edustalla tykkivene Ōshiman kanssa upottaen tykkiveneen. Akagi osallistui sodan lopulla Sahalinin maihinnousuun.
Alus poistettiin alusluettelosta 1. huhtikuuta 1911, minkä jälkeen sen aseistus poistettiin. Alus myytiin kuljetusalukseksi maaliskuussa 1912 Kawasaki Kisen Corporationille, joka nimesi sen Akagimaruksi. Se myytiin 1921 edelleen Amagasaki Steamship Linelle. Alus upposi 1945 pyörremyrskyssä, mutta hylky nostettiin. Alus osui miinaan Okayaman prefektuurin rannikolla tammikuussa 1946. Hylky nostettiin jälleen kunnostettavaksi. Alus romutettiin 1953 Osakassa.
Akagi Jalujoen taistelussa.
Akagimaru
Käännös suomeksi
Aavekaupunki

Cracon aavekaupunki Italiassa
Aavekaupungeiksi kutsutaan kaupunkeja, jotka tavalla tai toisella ovat tyhjentyneet asukkaista tai jotka on evakuoitu määräajaksi tai lopullisesti. Määräajaksi tyhjennetyissä aavekaupungeissa tarvitaan järjestyksenvalvontaa, jotteivät rikollisuus tai anarkia pääse valloilleen.
Termiä käytetään erityisesti puhuttaessa Yhdysvaltain villin lännen hylätyistä kaivoskaupungeista. Tällaiset kaupungit perustettiin yleensä jonkin rikkaan arvomineraaliesiintymän (kulta, hopea) lähelle, ja ne autioituivat esiintymän ehtyessä.
Aavekaupunkeja > Suomessa

Jussarö
Aavekaupunkeja > Muualla

Bodie, Kalifornia, Yhdysvallat
Centralia, Pennsylvania, Yhdysvallat
Council, Alaska, Yhdysvallat
Craco, Italia
Hashima, Japani
Irbene, Latvia
Oradour-sur-Glane, Ranska
Port Essington, Kanada
Port Nelson, Kanada
Prypjat, Ukraina
Schokland, Alankomaat
Tšernobyl, Ukraina
Varósia, Kypros
York Factory, Kanada
Aiheesta muualla

Wikimedia Commonsissa on kuvia tai muita tiedostoja aiheesta .
Ghost Town Gallery, kuvia Yhdysvaltain aavekaupungeista ja historiallisista paikoista (englanniksi)
Bodien aavekaupunki Kaliforniassa
A Kind of Magic

| A Kind of Magic Queen |
| --- | --- | --- |

Studioalbumin tiedot
 Äänitetty : Musicland, Mountain ja Townhouse, marraskuu 1985 – huhtikuu 1986
 Julkaistu: 2. kesäkuuta 1986 (UK) 3. kesäkuuta 1986 (US)
 Tuottaja(t): Queen, Reinhold Mack ja David Richards
 Tyylilaji: poprock, rock, hard rock
 Kesto: 53.35
 Levy-yhtiö: EMI/Capitol   Hollywood Records 
Queenin muut julkaisut
| The Complete Works 1985 | A Kind Of Magic 1986 | Live Magic 1986 |
A Kind of Magic on brittiläisen Queen-yhtyeen 2. kesäkuuta 1986 julkaisema albumi. Se oli yhtyeen kahdestoista studioalbumi. Albumin kappaleista kuusi esiintyy Russell Mulcahyn elokuvassa Highlander – kuolematon. Kappale One Vision esiintyy elokuvassa Iron Eagle.
Vuonna 1986 kaikki siihenastiset Queenin albumit julkaistiin ensimmäistä kertaa CD-levynä, mukaan lukien A Kind Of Magic. Aiemmin levyt oli julkaistu ainoastaan vinyylilevyinä ja c-kasetteina.
"One Year of Love" -single on kokoonpanoltaan poikkeava. Laulun kirjoittanut John Deacon soittaa siinä Yamaha DX-7-syntikkaa, lisäksi kappaleessa kuullaan Lynton Naifin johtamaa jousiorkesteria sekä Steve Gregoryn saksofoni. Kitaristi Brian Mayta kappaleella ei ole lainkaan.  Albumi myi triplaplatinaa Britanniassa sekä kultaa USA:ssa.
Kappaleet

One Vision – 5.10 (säv. Queen)
A Kind of Magic – 4.24 (säv. Taylor)
One Year of Love – 4.26 (säv. Deacon)
Pain Is So Close to Pleasure – 4.21 (säv. Mercury/Deacon)
Friends Will Be Friends – 4.07 (säv. Mercury/Deacon)
Who Wants to Live Forever – 5.15 (säv. May, sov. Michael Kamen/May)
Gimme the Prize (Kurgan's Theme) – 4.34 (säv. May)
Don't Lose Your Head – 4.38 (säv. Taylor)
Princes of the Universe – 3.32 (säv. Mercury)
Alkuperäinen CD-julkaisu sisältää lisäksi kolme uudelleensovitettua kappaletta bonusraitoina:
A Kind of 'A Kind of Magic' – 3.37 (säv. Taylor)
Friends will be Friends will be Friends... – 5.58 (säv. Mercury/Deacon)
Forever – 3.20 (säv. May)
Vuonna 1991 julkaistu Hollywood Recordsin remasteroitu CD-versio sisältää lisäksi kappaleet:
Forever (12" Single) – 3.20 (säv. May)
One Vision (Extended Version) – 6.28 (säv. Queen)
Singlet

One Vision (Single Edit) (Queen) / Blurred Vision (Queen) – 1985
A Kind of Magic (Taylor) / A Dozen Red Roses For My Darling (Taylor) – 1986
Friends Will Be Friends (Mercury/Deacon)/ Seven Seas of Rhye (Mercury) – 1986
Who Wants to Live Forever  (May) / Killer Queen (Mercury) – 1986
Pain Is So Close to Pleasure (Single Remix) (Mercury/Deacon) / Don't Lose Your Head (Taylor) – 1986
One Year of Love (Deacon) / Gimme the Prize (May) – 1986
Princes of the Universe (Mercury) / Gimme the Prize (Kurgan's Theme) (May) – 1986
Kokoonpano

Freddie Mercury – laulu, koskettimet
John Deacon – bassokitara, koskettimet, kitara
Roger Taylor – rummut, laulu, koskettimet
Brian May – kitara, laulu, koskettimet
Vierailevina artisteina
Spike Edney – koskettimet
Steve Gregory – saksofoni kappaleessa One Year Of Love
Lynton Naiff – Jousisoitinten sovitus kappaleessa One Year Of Love
National Philharmonic Orchestra kappaleessa Who Want To Live Forever
Joan Armatrading – laulu kappaleessa Don't Lose Your Head
Julkaisut

Albumi julkaistiin vuonna 1986 vinyylilevynä, c-kasettina ja CD-levynä Englannissa ja Yhdysvalloissa. Vuonna 1991 Hollywood Records julkaisi albumin uudelleen CD-levynä Yhdysvalloissa. Vuonna 2001 albumi julkaistiin remasteroituna CD-levynä Japanissa ja uudelleen 2004 Japanissa ja Euroopassa.
Aiheesta muualla > Albumin arvosteluja

Levyarvostelu  Rolling Stone -lehdessä (Arkistoitu – Internet Archive) Mark Coleman, julkaistu 9. lokakuuta 1986 (englanniksi)
Levyarvostelu allmusic -sivustolla Greg Prato (englanniksi)
Queen Archives -sivustolle sanomalehdistä koottuja arvosteluja:
People Weekly (Arkistoitu – Internet Archive), julkaistu  25. elokuuta 1986 (englanniksi)
The Times: The sound and the fury (Arkistoitu – Internet Archive) julkaistu  21. kesäkuuta 1986 (englanniksi)
Adrien van Beveren

| Adrien van Beveren> Henkilötiedot |
| --- | --- |
Syntynyt: 4. tammikuuta 1991 (ikä 33) Hazebrouck
Kansalaisuus:  Ranska
Moottoriurheilija
Dakar-ralli
Esikoiskausi:  2016
Nykyinen talli:  Monster Energy Honda Team
Kilpailuja:  7
Mestaruudet
2010, 2014, 2015:  Ranskan rantaenduro
Aiheesta muualla
www.vba442.com
Adrien van Beveren (s. 4. tammikuuta 1991 Hazebrouck) on ranskalainen erämaa- ja endurokuljettaja. Hän on kolminkertainen Ranskan rantaenduron mestari (2010, 2014 ja 2015). Dakar-rallissa van Beveren on ajanut parhaimmillaan kahdesti neljänneksi vuosina 2017 ja 2022. Hän ajoi Dakar-rallissa Yamahalla vuosina 2016–2022, jonka jälkeen van Beveren siirtyi Hondalle.
Erämaaralli

Van Beveren ajoi ensimmäisen kerran Dakar-rallissa 2016 Yamahan juniori tallissa. Hän sijoittui kilpailussa kuudenneksi. Van Beveren ajoi sen jälkeen kolmanneksi Merzouga rallissa ja seitsemänneksi Sardinian rallissa.
Erämaaralli > Yamaha (2017–2022)

Hän siirtyi vuonna 2017 Yamahan tehdastalliin ja ajoi tammikuussa Dakar-rallissa neljänneksi voittaen yhden erikoiskokeen. Kauden loput rallit menivät vaihtelevalla menestyksellä. Hän ajoi Atacama-rallissa kahdeksanneksi ja Desafio Ruta 40 rallissa sijalle 19, kun taas Baja Inka rallissa van Beveren ajoi toiseksi. Oilibya Marokon-rallissa hän ajoi sijalle 18.
Vuoden 2018 Dakar-ralli alkoi van Beverenillä hyvin voitettuaan yhden erikoiskokeen ja johdettua rallia aina kymmenenteen erikoiskokeeseen saakka. Hän kuitenkin kärsi ulosajosta kolme kilometriä ennen kymmenennen erikoiskokeen päättymistä ja joutui keskeyttämään rallin. Van Beveren ajoi tämän jälkeen muissa ralleissa kahdeksanneksi Atacama-rallissa, viidenneksi Desafio Inka -rallissa ja kuudenneksi Marokon rallissa.
Van Beveren ajoi edelliskauden tapaan 2019 vuoden Dakar-rallin johdossa, mutta joutui keskeyttämään yhdeksännellä erikoiskokeella öljyvuodon vuoksi. Hänet lopulta hylättiin vietyään pyöränsä katsojan lava-auton kyytiin, jotta pääsisi maaliin saakka ja jatkamaan rallia seuraavana päivänä. Tuomaristo katsoi tämän sääntörikkomukseksi ja hylkäsi van Beverenin kilpailusta. Dakarin jälkeen hän ajoi Merzouga-rallin voittoon ja kolmanneksi Silk Way rallissa.
Tammikuussa 2020 Van Beveren keskeytti kolmannen kerran peräkkäin Dakar-rallin. Tällä kertaa hänen kilpailu päättyi kolmannella erikoiskokeella. Hän onnistui ajamaan myöhemmin Andalusian rallissa toiseksi.
Van Beverenin keskeytykset jatkuivat myös 2021 Dakar-rallissa. Sitä vastoin Erämaarallin maailmanmestaruussarjassa hän onnistui saavuttamaan kakkossijan. Hän ajoi ensin kesäkuussa Kazakstanin rallissa kolmanneksi. Heinäkuussa Silk Way rallissa van Beveren ajoi kuudenneksi. Lokakuun Marokon rallissa hän ajoi viidenneksi ja kauden päätöskilpailussa Abu Dhabissa van Beveren ajoi toiseksi. Hän hävisi 41 pistettä maailmanmestaruuden voittaneelle Matthias Walknerille.
Vuoden 2022 Dakar-rallissa van Beveren onnistui ajamaan neljänneksi häviten voittajalle 18 minuuttia. Hän johti hetkittäin rallia siirtyessään johtoon seitsemännellä erikoiskokeella.
Erämaaralli > Monster Energy Honda (2022–)

Kesäkuussa 2022 van Beveren teki sopimuksen Hondan tehdastallin kanssa.
Al-Ahqaf

Al-Ahqaf arabialaisina mekkeinä
Al-Ahqaf (arab. الأحقاف‎, al-’aḥqāf, suom. Ahqafin suura) on Koraanin 46. suura ja luokitellaan mekkalaiseksi. Jakeet 10,15 ja 35 ovat kuitenkin medinalaisia. Suura sisältää 35 jaetta.
Sisältö

Suura alkaa ”mystisillä kirjaimilla” هم, hā’ ja mīm, joiden arvoitusta Christoph Luxenberg on pyrkinyt selvittämään. Suura kertoo muun ohella, että Koraani vahvistaa Mooseksen kirjan todeksi (jae12).
Suura 46 arabialaisena resitaationa
Alasenjärvi

Alasenjärviä:
Alasenjärvi, järvi Lahdessa Ahtialan kaupunginosassa
Alasenjärvi, järvi Kuhmossa
Alasenjärvi, järvi Valtimolla
Tampereen Niihamassa sijaitsevaa Alasjärveä kutsutaan usein Alasenjärveksi ja Alaseksi.
21. kesäkuuta

21. kesäkuuta on gregoriaanisen kalenterin mukaan vuoden 172. päivä (173. päivä karkausvuonna.) Vuodesta on jäljellä 193 päivää. 21. kesäkuuta on myös joinakin vuosina pohjoisella pallonpuoliskolla kesäpäivänseisaus ja eteläisellä pallonpuoliskolla talvipäivänseisaus.
Nimipäivät

suomalainen kalenteri: Ahti, Ahto
suomenruotsalainen kalenteri: Ingemar, Ingmar, Inge
ortodoksinen kalenteri: Uljas
pohjoissaamenkielinen kalenteri: Áigin
vanhemmissa kalentereissa: Abgarus, Albanus, Alf, Benignus, Guldbrand, Paulinus, Rachel, Rusimus